

**OBEC ČEREŇANY**

**Obecný úrad**

**Pálenická ulica 491/4**

**972 46 Čereňany**

**Všeobecne záväzné nariadenie č. 6/2024 obce Čereňany**

**o dani z nehnuteľnosti na kalendárny rok 2025**

Návrh všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov

Vyvesený na úradnej tabuli obce dňa: 21.11.2024

Zverejnený na internetovej stránke obce dňa: 21.11.2024

Dátum začiatku lehoty na pripomienkované konanie: 21.11.2024

Dátum ukončenia lehoty pripomienkového konania: 09.12.2024

Pripomienky zasielať:

* písomne na adresu: Obec Čereňany, Pálenická 491/4, 972 46 Čereňany
* elektronicky na adresu: [cerenany@cerenany.sk](mailto:cerenany@cerenany.sk)

Doručené pripomienky:

Vyhodnotenie pripomienok k návrhu VZN uskutočnené dňa: 09.12.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Schválené všeobecne záväzné nariadenie

Na rokovaní OZ obce dňa: 09.12.2024 uznesením č. 132/2024

Vyvesené na úradnej tabuli obce dňa: 13.12.2024

Zvesené z úradnej tabule obce dňa:

Zverejnené na internetovej adrese obce dňa: 13.12.2024

VZN nadobúda účinnosť dňom: 01.01.2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obec Čereňany v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98b ods. 5, § 99e ods. 9 a § 103 ods. 5 zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva

**VZN č. 6/2024**

**Všeobecne záväzné nariadenie**

**o dani z nehnuteľnosti na kalendárny rok 2025**

* + 1. Obecné zastupiteľstvo v Čereňanoch podľa § 11 ods. 4 písm. d) zákona č. 369/1990 Zb.

o obecnom zriadení v znení neskorších predpisov r o z h o d l o , že v nadväznosti na

§ 98 zákona č. 582/2004 Z.z. o miestnych daniach a miestnom poplatku za komunálne

odpady a drobné stavebné odpady v znení neskorších predpisov z a v á d z a

  s účinnosťou od 1.1.2025 daň z nehnuteľnosti.

* + 1. Toto všeobecne záväzné nariadenie upravuje podmienky určovania a vyberania dane

z nehnuteľnosti na území obce Čereňany v zdaňovacom období roku 2025 .

**DAŇ Z POZEMKOV**

**§ 2**

**Základ dane**

Základom dane z pozemkov pre pozemky druhu:

1. Orná pôda, chmeľnice, vinice, ovocné sady, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom – **0,4142 €/m2**
2. Trvalé trávne porasty – **0,0567 €/m2**
3. Záhrady – **1,85 €/m2**
4. Zastavané plochy a nádvoria, - **1,85 €/m2**
5. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy – **0,0567 €/m2**  (takto určená hodnota pozemku sa použije len vtedy, ak daňovník hodnotu pozemku nepreukáže znaleckým posudkom)
6. Stavebné pozemky – **18,58 €/m2**
7. Ostatné plochy – okrem ostatných plôch uvedených v písmene a) – **1,85€/m2**

je hodnota pozemku určená vynásobením výmery pozemku v m2 a hodnoty pôdy za 1m2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pozn.**

Hodnota pozemku stanovená pre obec Čereňany je podľa prílohy č. 1 a prílohy č. 2 zákona č. 582/2004 Z.z.

**Základom dane z pozemkov** pre pozemky druhu orná pôda, chmeľnice, vinice, ovocné sady, trvalé trávnaté porasty, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom**, na ktorých sa nachádza transformačná** **stanica alebo predajný stánok slúžiaci k predaju tovaru a poskytovaniu služieb** , je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty pozemku za 1 m2 uvedenej v prílohe č. 2 pre stavebné pozemky **(18,58 €/m2).**

**§ 3**

**Sadzba dane**

Správca dane určuje pre pozemky na území obce Čereňany ročnú sadzbu dane z pozemkov nasledovne:

1. Orná pôda, chmeľnice, vinice, ovocné sady – **0,80%**
2. Trvalé trávne porasty – **0,80%**
3. Záhrady – **0,30%**
4. Zastavané plochy a nádvoria – **0,30 %**
5. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy – **1,25%**
6. Stavebné pozemky – **0,50 %**
7. Ostatné plochy – **0,50%**

h) Pozemky na ktorých bolo vydané povolenie na dobývanie nevyhradeného nerastu (rašelinisko, bahno, kameň) alebo sa na pozemku nachádza fotovoltická elektráreň, transformačná stanica alebo predajný stánok – 0,50%

**DAŇ ZO STAVIEB**

**§ 4**

**Sadzba dane**

1. Správca dane určuje pre stavby na území obce Čereňany ročnú sadzbu dane zo stavieb za každý aj začatý m2 zastavanej plochy:

1. **0,20 €** za stavby na bývanie a drobné stavby, ktoré majú doplnkovú funkciu pre hlavnú stavbu
2. **0,30 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodársku produkcie vrátane stavieb na vlastnú administratívu
3. **0,30 €** za samostatne stojace garáže
4. **2,00 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
5. **2 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
6. **0,50** **€** za ostatné stavby

2. Správca dane určuje pri viacpodlažných stavbách pre všetky druhy stavieb príplatok za

každý m2 podlažia **0,05 €** za každé ďalšie podlažie okrem prvého nadzemného podlažia.

3. Správca dane určuje **koeficient ročnej sadzby dane zo stavieb** pre jednotlivé druhy

stavieb uvedených v § 10 ods. 1 zákona č. 582/2004 Z.z. (to sú stavby uvedené v § 4 ods. 1

VZN č. 1/2023) ak sú stavbami podľa §12 ods. 8 zákona č. 582/2004 Z.z. **(neudržiavané**

**stavby) vo výške 10.**

**DAŇ Z BYTOV**

**§ 5**

Správca dane určuje ročnú sadzbu dane z bytov a nebytového priestoru v bytovom dome na území obce Čereňany **0,20 €/m2.**

**SPOLOČNÉ ZÁVEREČNÉ USTANOVENIA**

**§ 6**

**Oslobodenie od dane a zníženie dane**

Správca dane od dane z pozemkov oslobodzuje:

1. Pozemky na ktorých sú cintoríny
2. Pozemky verejne prístupných parkov, priestorov a športovísk
3. Pozemky užívané školami a školskými zariadeniami
4. Pozemky alebo ich časti vo vlastníctve cirkví a náboženských spoločností registrovaných štátom, ktoré slúžia na vzdelávanie, na vedeckovýskumné účely alebo na vykonávanie náboženských obradov

Správca dane od dane zo stavieb oslobodzuje:

1. Stavby slúžiace školám a školským zariadeniam
2. Stavby alebo ich časti vo vlastníctve cirkví a náboženských spoločností registrovaných štátom, ktoré slúžia na vzdelávanie, na vedeckovýskumné účely alebo na vykonávanie náboženských obradov

Správca dane poskytuje zníženie dane zo stavieb a dane z bytov vo výške **25%** z daňovej povinnosti na stavby na bývanie a byty vo vlastníctve občanov **starších ako 70 rokov**, ktoré **slúžia na ich trvalé bývanie.**

Daňovník uplatní nárok na zníženie alebo oslobodenie od dane v priznaní k dani z nehnuteľností alebo v čiastkovom priznaní na to zdaňovacie obdobie, na ktoré mu prvýkrát vniká nárok na zníženie dane alebo oslobodenie od dane, najneskôr do 31. januára príslušného zdaňovacieho obdobia, inak nárok na príslušné zdaňovacie obdobie zaniká.

Zníženie dane Obec Čereňany **neposkytuje**, pokiaľ sa pozemok, stavba alebo byt alebo ich časti využívajú na podnikateľskú činnosť alebo prenájom.

**§ 7**

**Spôsob, forma a miesto na zaplatenie poplatku**

* + - 1. Miestnu daň je možné uhradiť na základe identifikačných údajov, ktoré obdrží

platiteľ v písomnej forme od správcu dane:

* bezhotovostným prevodom alebo poštovou poukážkou
* hotovostným vkladom na účet správcu dane v peňažnom ústave
* hotovostnou platbou v pokladni Obecného úradu v Čereňanoch

* 1. Správca dane určuje s účinnosťou od 1.1.2025, že vyrubená daň z nehnuteľností

vo výške nad 330,- € je splatná v troch splátkach a to:

1. splátka – 50% do 15 dní odo dňa nadobudnutia právoplatnosti rozhodnutia

2. splátka – 30% do 31. 07.

3. splátka – 20% do 30. 09.

**§ 8**

**Suma dane, ktorú správca dane nevyrubí**

Správca dane ustanovuje, že daň nižšiu **ako 3,- €** nebude vyrubovať.

**§ 9**

**Záverečné ustanovenie**

Obecné zastupiteľstvo Obce Čereňany sa uznieslo na vydaní tohto všeobecne záväzného nariadenia na svojom zasadnutí dňa 09.12.2024 uznesením č. 132/2024.

Toto VZN nadobúda účinnosť 1. januára 2025.

Ing. Richard Masný, PhD.

starosta obce